वसंत पंचमी प सरस्वती जी के पूजा काहे होला
माघ शुक्ल पंचमी यानी बसंत पंचमी के दिन मां सरस्वती के पूजा होखेला। वेद अवरू पुराण में बतावल गईल कि ज्ञान अवरू वाणी के देवी मां सरस्वती एही दिन प्रकट भईल रहली।
एहीसे एह तिथि के सरस्वती जन्मोत्सव भी कहल जाला। पुराण में देवी सरस्वती के प्रकट होखे के जवन काथा बा ओकरा अनुसार सृष्टि के निर्माण के काम पूरा कईला के बाद ब्रह्मा जी जब आपन बनावल सृष्टि के देखनी त उहाँ के लागल कि सृष्टि मरल शरीर खानी शांत बा। एमे ना त कवनो स्वर (आवाज) बा अवरू नाही कवनो वाणी (बोली)।
आपन उदास सृष्टि के देखके ब्रह्मा जी निराश अवरू दुःखी हो गईनी। ब्रह्मा जी भगवान विष्णु के लगे गईनी अवरू आपन उदासीन सृष्टि के विषय में बतईनी। ब्रह्मा जी के बात सुनके भगवान विष्णु कहनी कि आप देवी सरस्वती के प्रार्थना करी। आपके समस्या के समाधान देवी सरस्वती ही क सकतारी।
भगवान विष्णु के कथनानुसार ब्रह्मा जी देवी सरस्वती देवी के आह्वान कईनी। देवी सरस्वती हाथ में वीणा लेके प्रकट भईली। ब्रह्मा जी उनुका के आपना वीणा से सृष्टि में स्वर भरे के अनुरोध कईनी।
देवी सरस्वती जईसे ही वीणा के तार के छुअली ओसे 'सा' शब्द फूट पड़ल। एही से संगीत के प्रथम सुर के जन्म भईल। सा स्वर के कंपन से ब्रह्मा जी के सृष्टि में ध्वनि के संचार होखे लागल।
हवा के, सागर के, पशु-पक्षि आ अवरू जीव के वाणी मिल गईल। नदी से कलकल के ध्वनि फूटे लागल। एसे ब्रह्मा जी बहुत प्रसन्न भईनी अवरू उहाँ के सरस्वती के वाणी के देवी के नाम से सम्बोधित करत वागेश्वरी नाम देनी।
माता सरस्वती के एगो नाम इहो ह। हाथ में वीणा होखे के चलते मां सरस्वती वीणापाणि भी कहईली।
bho_Deva bho_Deva bho_Deva hin_Deva bho_Deva bho_Deva bho_Deva bho_Deva